Li Yansong

Li Yansong (kinesisk: 李岩松; pinyin: Lǐ Yánsōng; født 17. juni 1982) er en kinesisk funksjonshemmet friidrettsutøver, som konkurrerer i klassen T12. Dette er en klasse for svaksynte.

 Karriere 
Han deltok i sine første paralympiske sommerleker i Paralympiske sommerleker 2004 i Athen. Individuelt fikk han sølv på 400 meter, bak Adekundo Adesoji, og på 4 x 100 meter fikk Kina gull. På stafettlaget løp han sammen Qifeng Duan, Li Qiang og Xiang Wu. 

Ved Paralympiske sommerleker 2008 i Beijing fikk han to medaljer. På 200 meter fikk han sølv, bak Hilton Langenhoven, og på 4 x 100 meter stafett fikk Kina gull. Her deltok han også på 400 meter, men ble diskvalifisert i finalen.IPC - Beijing 2008 Paralympic Games - Athletics - Men's 400 m T12, besøkt 26. september 2012. 

Ved VM i friidrett for handikappede i 2011 (IPC Athletics World Championships) i Christchurch på New Zealand ble han slått ut i innledningsheatet på 400 meter, med tiden 54,73. Også på 4 x 100 meter ble Kina slått ut i innledningsheatet.IPC - IPC Athletics World Championships (PDF), besøkt 24. september 2012. 

Han deltok ved Paralympiske sommerleker 2012 i London. På 100 meter satte han ny asiarekord i finalen, med 10,91, og fikk bronse på denne distansen bak Fedor Trikolitsj og Mateusz Michalski. På 200 meter fikk han også bronse, og igjen satte han ny asiarekord, med 22,04 i finalen. Her vant Mateusz Michalski gullet og Fedor Trikolitsj sølvet. Kina vant sølv på 4 x 100 meter stafett, bak Russland, med Xue Lei, Yuan Yizhi og Yang Yuqing på laget, i tillegg til Yansong Li. 

 Referanser 

 Eksterne lenker 
 Profil med resultater hos IPC
 London 2012 - Yansong Li
 London 2012 - Athletics - Men's events (resultater PL 2012)

Kategori:Kinesiske handikappidrettsutøvere
Kategori:Kinesiske sprintere
Kategori:Deltakere for Kina under Paralympiske sommerleker 2012
Kategori:Deltakere for Kina under Paralympiske sommerleker 2008
Kategori:Deltakere for Kina under Paralympiske sommerleker 2004
Kategori:Paralympiske mestere for Kina
Kategori:Verdensmestere i friidrett for Kina
Kategori:Fødsler i 1982